Vygantas Vareikis

Vygantas Vareikis (g. 1960 m. kovo 25 d. Gargžduose) – istorikas, Lietuvos ir Klaipėdos miesto politinis bei visuomenės veikėjas.

Biografija 
1978 m. baigė Gargždų 2-ąją vidurinę mokyklą, 1978–1979 m. dirbo Gargždų „Metalo“ apdirbimo įmonėje šaltkalviu-štampuotoju, 1979–1980 m. studijavo Vilniaus universiteto parengiamuosiuose kursuose. 1980–1985 m. Vilniaus universitete studijavo istoriją, 1989–1992 m. studijavo Vilniaus universiteto istorijos aspirantūroje. 1999 m. Vytauto Didžiojo universitete eksternu apgynė humanitarinių mokslų daktaro disertaciją „Lietuvos šaulių sąjungos karinė ir politinė veikla 1919–1923 metais“ (vadovas – habil. dr. R. Žepkaitė; nuo 1998 m. – habil. dr. L. Truska).

Nuo 1985 m. Lietuvos konservatorijos Klaipėdos fakultetų Marksizmo leninizmo katedros istorijos dėstytojas, nuo 1989 m. Vilniaus universiteto aspirantas. 1993 m. Klaipėdos universiteto politologijos, nuo 1994 m. istorijos katedros dėstytojas, 2001–2017 m. KU Istorijos katedros vedėjas, nuo 2002 m. – docentas, nuo 2010 m. ėjo profesoriaus pareigas Klaipėdos universitete, 2015 m. – suteiktas profesoriaus vardas. 2002–2015 m.- Klaipėdos universiteto Humanitarinių mokslų fakulteto tarybos narys, nuo 2015 m.- KU Baltijos regiono istorijos ir archeologijos instituto Tarybos narys, 2007–2011 ir nuo 2017 m. Klaipėdos universiteto Senato narys. Stažavosi Centrinės Europos universitete (Budapeštas), Oksfordo universitete (Lady Margaret Hall), Tarptautinėje baptistų mokykloje (Praha), Bredfordo koledže. Skaitė paskaitas Švedijoje (Geteborgo universitetas), Vokietijoje (Greifsvaldo universitetas, FH Nordhausen), Rusijoje (I. Kanto valstybinis universitetas Kaliningrade), Turkijoje (Kilis 7 Aralik universitetas, Kahramanmarašo Imamo Sutdžu universitetas), Prahoje (Tarptautinė baptistų teologinė seminarija), dalyvavo mokslinėse konferencijose ir seminaruose Vokietijoje, Latvijoje, Estijoje, Lenkijoje, Švedijoje, Suomijoje, Rusijoje, Izraelyje, Prancūzijoje, Italijoje, Airijoje, JAV.

Nuo 1994 metų iki 2013 metų Lietuvos liberalų sąjungos (vėliau – Liberalų ir centro sąjungos narys (2013 m. sausio 1 d. iš šios partijos pasitraukė, nuo 2014 m. – Lietuvos respublikos liberalų sąjūdžio narys), 2003–2007 m., 2007–2011 m., 2011–2015 m., 2015–2018 m. Klaipėdos miesto savivaldybės tarybos narys.  Privatizavimo komisijos pirmininkas (2004–2011, 2015-2019 m.), AB „Klaipėdos vanduo“ stebėtojų tarybos pirmininkas (2007–2011 m.),AB „Klaipėdos vanduo“ stebėtojų tarybos narys (2011–2018 m.), UAB „Senasis turgus“ stebėtojų tarybos narys (2013–2015 m.), VšĮ „Klaipėdos universitetinė ligoninė“ stebėtojų tarybos narys (2012–2015 m.).

2005 m. radijo stotyje „Vox Maris“ kūrė laidų ciklą „99 istorijos apie Klaipėdą“. V. Vareikis ir ši radijo stoties „Vox Maris“ laida laimėjo Lietuvos radijo ir televizijos komisijos kultūrinių laidų konkursą „Pragiedruliai 2006“. 1988–1990 m. – savaitraščio „Mažoji Lietuva“ apžvalgininkas, 1990–1998 m. – dienraščio „Vakarų ekspresas“ politinis apžvalgininkas, „Lithuania in the world“, „Kultūros barai“, portalo alfa.lt autorius (2008 m.), Lietuvos radijo apžvalgininkas (2010–2015 m.), „Šiaurės Atėnų“ bendradarbis, „Kultūros barų“ redkolegijos narys ir bendradarbis, Mažosios Lietuvos istorijos muziejaus tarybos narys (2012–2015 m.). 2008 m. knyga „99 Klaipėdos istorijos“ buvo pripažinta populiariausia knyga Klaipėdoje, 2013 m. bendra istorinė studija parašyta su V. Safronovu ir V. Jokubausku „Kareivinės virtusios Klaipėdos universitetu“ buvo pripažinta populiariausia knyga Klaipėdoje.

Bibliografija 
 Klaipėda XX amžiuje, Klaipėda: Menininkų namai,1993, 83 p.
 Knygos apie Klaipėdos kraštą//Acta Historica Universitatis Klaipedensis. Klaipėdos miesto ir regiono archeologijos ir istorijos problemos, Klaipėda, 1994, t. 2, , p. 194–198.
 Klaipėdos krašto užėmimas// Acta Historica Universitatis Klaipedensis. 1923 metų sausio įvykiai Klaipėdoje, t.4, Klaipėda, 1995, p.35-40.
 Lietuviai ir vokiečiai// Acta Historica Universitatis Klaipedensis. 1923 metų įvykiai Klaipėdoje, Klaipėda, t.4, Klaipėda,1995,p.76-79.
 Kolektyvinė monografija. Palangos istorija. V. Vareikis ir kt.; sudarytojas V. Žulkus, ISBN 9986-9217-0-8, Klaipėda: Libra Memelensis,1999,347p.
 Kolektyvinė monografija. V. Vareikis. L. Truska. Holokausto prielaidos: antisemitizmas Lietuvoje XIX antroji pusė -1941 m. birželis. ISBN 9986-09-280-9, Vilnius: Margi raštai, 2004, 332 p.
 99 Klaipėdos miesto istorijos. Klaipėda: Druka, 2008, 238 p.
 Jono Vanagaičio politinės veiklos bruožai//Kovos keliais. Klaipėdos krašto prisijungimui prie Lietuvos 15-kos metų sukakčiai paminėti almanachas. ISBN 978-609-420-198-1, Vilnius: Petro ofsetas, 2012, p. XII–XVIII.
 Kolektyvinė monografija. V.Jokubauskas. J.Vaičenonis. V.Vareikis. H.Vitkus. Valia priešintis: paramilitarizmas ir Lietuvos karinio saugumo problemos. ISBN-978-609-404-192-1. Klaipėda: Druka, 2015, 320 p.      
 Lietuvos šaulių sąjungos XX Klaipėdos rinktinė 1923–1939 metais. ISBN 978-609-404-228-7. Klaipėda: Druka, 2016, 95 p. (bendraautorius – Vytautas Jokubauskas).
Kolektyvinė monografija. V.Safronovas. V.Jokubauskas. V.Vareikis. H.Vitkus. Didysis karas visuomenėje ir kultūroje: Lietuva ir Rytų Prūsija.ISBN 978-9955-18-991-6. Klaipėda: Klaipėdos universiteto leidykla , 2018, 456 p.

Šaltiniai 

Lietuvos istorikai
Lietuvos pedagogai
Klaipėdos politikai
KU dėstytojai